পারিবারিক তুচ্ছ ঘটনাকে কেন্দ্র করে সংঘর্ষে নারীসহ আহত হয়েছে ১০ জন। আহতরা হলেন, জাকির হোসেন (৫০) রমিজ উদ্দিন (১৮) জাফর আলম (৪০) রোকেয়া বেগম (৪০) শাহাব উদ্দিন (১২) প্রতিপক্ষের শওকত আরা বেগম (৩০) মোঃ কায়ছার (৩৫) শামসুল আলম (৬৫) রফিকুল ইসলাম (৩২) নেজাম উদ্দিন (২৬)। উভয় পক্ষের আহতরা গতকাল বুধবার (২৬ অক্টোবর) রাত ৮ টার কুতুবদিয়া সরকারী হাসপাতালে ভর্তি হন। আহতদের মধ্যে জাকির হোসেন, জাফর আলম, শওকত আরা বেগম, শামসুল আলমের অবস্থা আশংকাজনক দেখে কর্তব্যরত চিকিৎসক (ডাক্তার)শাহাব উদ্দিন উন্নত চিকিৎসার জন্য কক্সবাজার সদর হাসপাতালে প্রেরণ করেন। প্রত্যক্ষদর্শী সূত্রে প্রকাশ, গতকাল বুধবার সন্ধ্যা সাড়ে ৭টায় কুতুবদিয়া উপজেলার দক্ষিণ অমজাখালী গ্রামে চলাচল রাস্তায় ময়লা আবর্জনা ফেলা নিয়ে কথা কাটাকাটি হয়। এক পর্যায়ে জকির হোসেন আর মোঃ কায়ছারের মধ্যে হাতাহাতি সৃষ্টি হলে উভয় পক্ষের পরিবারের সদস্যরা ঘটনাস্থলে এলে মারধর সংঘটিত হয়। সংঘর্ষের চিৎকার শুনে প্রতিবেশীরা ঘটনাস্থলে এসে উভয় পক্ষের আহতদের উদ্ধার করে কুতুবদিয়া হাসপাতালে ভর্তি করেন। স্থানীয় ইউপির সদস্য নাছির উদ্দিন জানান, উভয় আহতরা পরস্পর আতœীয় । তুচ্ছ ঘটনাকে কেন্দ্র করে এ ঘটনাটি সংঘটিত হয়। এ রির্পোট লেখা পর্যন্ত উভয় পক্ষ মামলার প্রস্তুতি নিচ্ছে বলে এ প্রতিনিধিকে জানান।